DOHOME รูด 5% เซ่นผลกระทบ “โควิด” ระบาดหนัก สั่งปิดสาขา “พระราม 2-เพชรเกษม”
DOHOME รูด 5% เซ่นผลกระทบ "โควิด" ระบาดหนัก สั่งปิดสาขา "พระราม 2-เพชรเกษม"
DOHOME รูด 5% เซ่นผลกระทบ "โควิด" ระบาดหนัก สั่งปิดสาขา "พระราม 2-เพชรเกษม"
21 ธ.ค. 2563

ผู้สื่อข่าวรายงานว่า ราคาหุ้นบริษัท ดูโฮม จำกัด (มหาชน) หรือ DOHOME ล่าสุด ณ เวลา 11.10 น. อยู่ที่ระดับ 13.90 บาท ปรับตัวลดลง 0.80 บาท หรือ 5.44% ด้วยมูลค่าการซื้อขาย 129.78 ล้านบาท ทั้งนี้ราคาหุ้นปรับตัวลดลงหลังจากมีการแพร่ระบาดของโควิด-19 อย่างหนักในจังหวัดสมุทรสาคร
โดยมีคำสั่งให้ปิดห้างสรรพสินค้าเป็นการชั่วคราว หลังพบการการระบาดของเชื้อไวรัสโควิด-19 จำนวนมากในจังหวัดนั้น ซึ่งบริษัทจึงได้ดำเนินการปิดให้บริการชั่วคราว 2 สาขา ได้แก่ สาขาพระราม 2 และสาขาเพชรเกษม โดยปิดให้บริการชั่วคราวตั้งแต่วันที่ 19 ธันวาคม 2563 ถึง 3 มกราคม 2564
ทั้งนี้ สัดส่วนรายได้ของทั้ง 2 สาขา คิดเป็นสัดส่วนเพียงเล็กน้อยของรายได้รวมทั้งบริษัท อย่างไรก็ตาม ในช่วงที่ปิดดำเนินการชั่วคราวบางสาขา ลูกค้ายังสามารถใช้บริการสั่งซื้อสินค้าแบบออนไลน์ (E-Commerce) และช่องทางการสั่งซื้อสินค้าโดยตรงทางโทรศัพท์ผ่านทีมงานขายสินค้าและทีมงานผู้แทนขาย โดยสามารถรับคำสั่งซื้อและบริการจัดส่งให้ลูกค้าถึงบ้าน และเนื่องจากบริษัทมีการขายสินค้าผ่านช่องทางการสั่งซื้อสินค้าโดยตรงทางโทรศัพท์ผ่านทีมงานขายสินค้าและทีมงานผู้แทนขายเป็นสัดส่วนที่ค่อนข้างสูงมากอยู่แล้ว ซึ่งในช่วงนี้ บริษัทเตรียมพร้อมสำหรับบริการดังกล่าวมากยิ่งขึ้น เพื่อให้เพียงพอรองรับการอำนวยความสะดวกให้ลูกค้าทุกราย
โดยในช่วงระหว่างปิดดำเนินการ ทางบริษัทจะดำเนินการทำความสะอาดฆ่าเชื้อ และอบโอโซน (BIG CLEANING) เพื่อเตรียมความพร้อมในการให้บริการลูกค้าอีกครั้ง
 
 